sv da da da ru da da da ru da da da da da en da da da en sv da en da nl da en da ru da da da da et da da en da da da da da da da da da da da ca de en en es
Udforsk Grønland - Nunarput Nuan
Grønland er et stort land fyldt med eventyr
og kontraster, som kan overraske selv lokale.
Fra at opleve fåreholdersteder i syd til at møde dine isolerede landsmænd i øst, til at se det romantiske hjerteformede bjerg i nord – disse unikke elementer gør samlet Grønland til et rigt og varieret land at udforske. Turistvirksomheder over hele landet venter på at vise netop dig “deres Grønland”. I år alene havde de forventet over 100.000 turister fra hele verden, men COVID-19 har på dramatisk vis lukket helt for besøg fra udlandet.
Det forhindrer dog ikke vores operatører i at brænde for at tage dig med på vandring, sejlads,  byvandringer og guidede museumsbesøg. Så hvis du tager en staycation i Grønland, kan du være sikker på, at du kommer til at kende dit eget land bedre – og du hjælper dine landsmænd, som mærker krisen allermest.
Pakkerejser i Capital Region
Pakkerejser i Destination Arctic Circle
Bliv en del af vores Nunarput Nuan bevægelse,
og vis, at du støtter det lokale samfund og turisme udbydere i Grønland!
Kajakken er et kulturelt bindeled mellem Grønlands første immigranter og nutidens adventure ekspeditioner og hverdagens kajakoplevelser.
Følg vandreruterne for at nå op på fjeldtoppene og for at vandre over store afstande eller sæt din egen rute så går du nemlig ikke i andre fodspor end dine egne.
Kulde og sne er ingen hindring for de naturmæssige og kulturelle indtryk. Ind i sjælen på en hundeslædetur.
Grønlands ørredfiskeri er for kræsne kendere, der vil have en vildmarksoplevelse i afsidesliggende fjelddale med uberørte elve, der byder på hurtigtstrømmende klarvandsfiskeri.
Hvad er Nunarput Nuan?
Nunarput Nuan er en kampagne kick-startet af Visit Greenland på baggrund af COVID-19 krisen. Kampagnen har til formål at inspirere lokale borgere til at udforske deres eget land. Det vil give lokale borgere muligheder for at få fantastiske oplevelser, som de måske ikke forventede - mens de samtidig hjælper turismeindustrien med at overleve og blive mere bæredygtig på længere sigt.